GiliGold/VAD_KnessetCorpus huggingface dataset:
משה טור פז:
אני מבין, אבל כרגע זה פתרון זמני
משה טור פז:
 זה רק דחייה, זה על חשבון, אבל זה נותן איזה גרייס שהוא חשוב
יצחק פינדרוס:
לכן השר לא אהב את זה
מאור אחיטוב:
נכון, השר הקודם תמך בנושא הזה והיינו עושים את זה בכל מיני לשכות ואתרים, השר פה החליט שהוא לא מתעסק באתרים זמניים, הוא רוצה לעשות דרכונים ולשחרר את צוואר הבקבוק הזה ואנחנו פועלים לפי זה
יצחק פינדרוס:
מה קורה בדפוס? כמה הוא מסוגל לייצר היום?
מאור אחיטוב:
בדפוס, אמרתי, לפני חודשיים היינו על 110, היום אנחנו כבר 160, נכון לאתמול, לחודש
מאור אחיטוב:
 עכשיו הצפי, לפי כל המשמרות והגיוסים של החודש הבא שגם נגיע להנפקות של 250, באמת לייצר את ה-250 האלה, אחרת אנחנו יוצרים את המרווח הזה
מאור אחיטוב:
 השאלה היא גם לגבי הדואר
מאור אחיטוב:
 אני מאמין שהדואר יכול לעמוד בכמויות האלה, אם הוא עומד עכשיו בכמויות כמו שראיתם, ב-160 לחודש
יצחק פינדרוס:
אני אשאל שאלה עכשיו, הדואר לא שומע אותך, אנחנו מדברים בארבע עיניים, אתם מרוצים מבחינת לוח הזמנים שהדואר עובד בו?
מאור אחיטוב:
כן
יצחק פינדרוס:
מה הטווחים של הזמנים שאתם מכירים שהדואר עומד, כשאתם שולחים דרכון דרך הדואר?
מאור אחיטוב:
אני צריך לבדוק את זה במספרים, אבל לפי מה שדיברתי עם המנכ"ל שלנו הם מרוצים
יצחק פינדרוס:
הם עומדים ב-14 יום?
מאור אחיטוב:
הם עומדים בזמנים, ב-14 יום הם עומדים
מאור אחיטוב:
 כרגע זה הכול בסדר, העניין הוא שצוואר הבקבוק הוא במקומות אחרים אצלנו
יצחק פינדרוס:
זאת אומרת צוואר הבקבוק הוא אצלכם לפני שזה מגיע לדואר?
מאור אחיטוב:
אני נוטה להגיד כן, אבל זה עניין של תקצוב, או מה שלא יהיה, שיכול לשחרר את כל הדברים האלה, או תכנית השר שיכולה לעזור
משה טור פז:
הסיפור של גיוס כוח אדם נפתר אצלכם? כי ראינו שהיה פתרון זמני, 40 ומשהו אנשים, אתם ביעד ל-100 עובדים זמניים, זה קורה?
מאור אחיטוב:
עובדים על זה, זה לא דבר פשוט לגייס כל כך מהר אנשים ולהכשיר אותם גם לעשות את הכול, אבל גם היום יש אנשים בהכשרות, הכול בטירוף, בוא נגיד
יצחק פינדרוס:
המנגנון שבנוי ככה שאי אפשר לבקש מעובד לעשות משהו אחר
יצחק פינדרוס:
הזדמנות, זה לא כזה מורכב, אפשר לחשוב
מאור אחיטוב:
לא, מורכב זה לא
יצחק פינדרוס:
זה מורכב מבחינת ההסכמים והדברים ואני אבוא ו - - -
מאור אחיטוב:
כן, אבל לקבל החלטה ולבצע אותה תוך חודש זה לא פשוט
יצחק פינדרוס:
חד משמעי אני חושב שזה מבורך
יצחק פינדרוס:
 הדואר
יצחק פינדרוס:
 היה והגענו למצב של הכפלה, מבחינת לוח הזמנים שלכם איפה אתם עומדים?
דוד לוי:
כמו שנאמר פה, נכון להיום אנחנו נותנים את השירות מהיר יותר ממה שמחויבים ועושים את זה כי מבינים שזה חשוב
דוד לוי:
 כמו שראיתם גם למטה, הפריטים שקשורים לדרכונים מטופלים במסלול הכי מהיר שיש לנו בכל תחנה שהם מגיעים, בעדיפות
דוד לוי:
      אנחנו לא נעכב את התהליך הזה, קודם כל, אני אגיד את זה מאוד ברור
דוד לוי:
 דבר שני, אנחנו מערכת תפעולית, מסודרת, עם מערך, כמו שהבנתם, גדול מאוד בכל הארץ
דוד לוי:
 הדרך שלנו לעבוד היא לקבל נתונים מסודרים מרשות האוכלוסין, אנחנו עובדים עד היום בצורה מאוד סדורה, מקבלים מה צפוי להיות בשבועות הקרובים ונערכים למה שאנחנו מקבלים
דוד לוי:
 נעשה את זה גם הלאה ככל שהמספרים יעלו
דוד לוי:
 במידה שיהיה צריך נתעדף את הדרכונים על פני פריטים אחרים
דוד לוי:
      שוב, המערך שלנו מטפל במאות מיליוני פריטים בשנה, אז אם יהיה צריך לטפל בעדיפות שנייה, משנית, בפריט אחר ולתעדף את הדרכונים, נעשה את זה
דוד לוי:
 המערכת שלנו תוכל לתת מענה לשירות
דוד לוי:
 ככל שכמובן, וזה גם מה שקורה היום, נדע לקבל תחזיות מרשות האוכלוסין לגבי הכמויות שצפויות בשבועות הקרובים, בחודש הבא וכו', אנחנו נערכים וגם הלאה ניתן את המענה
משה טור פז:
דוד, אנחנו ראינו כאן שני מרכזים
משה טור פז:
 תזכיר לנו, בכמה פריטים מטפלים בשנה במכתבים וכמה בחבילות?
דוד לוי:
סך הכול מטפלים בשנה באזור של קרוב ל-300 מיליון פריטי דואר רגילים, שזה יורד כל שנה, אבל בוא נגיד זה סדר הגודל של המספרים וסדר גודל של כ-50 מיליון, כמה עשרות מיליונים, חבילות בשנה
דוד לוי:
 כל אחד יש לו את המסלולים שלו, אבל זה סדר הגודל שאנחנו מטפלים, אז אתם יכולים להבין שהכמות הזאת, ככל שהיא תגדל, זה משהו שאנחנו נדע לטפל בו
דוד לוי:
 ושוב, כמובן, כמו כל מערכת תפעולית בעולם אנחנו רק צריכים לדעת למה להיערך בשבוע הבא, בחודש הבא
יצחק פינדרוס:
אני שואל אותך כמנכ"ל, בראייה שלך
יצחק פינדרוס:
 ראינו את המחלקה שמטפלת בדואר, המחלקה הזאת, הקיבולת שלה בכוח האדם הקיים, בנהלים שלה היום, היא בשיא הקיבולת שלה או יכולה להכפיל את הכמות ואותו כוח אדם באותן שעות ואתה יכול להתמודד עם זה?
דוד לוי:
אמרת יפה קודם, לגבי מה שאתה מבין שלכאורה מורכב מאחורי הקלעים, לקחת בן אדם שעושה משהו ולהגיד לו: לך מחר למחלקה ההיא, תעשה משהו אחר
דוד לוי:
 עברנו פה את השלב הזה, העובדים משתפים פעולה, היום בשגרה שלנו אנשים עוברים ממחלקה למחלקה לפי הצורך
יצחק פינדרוס:
ואתה חושב שתצטרך שם עוד כוח אדם?
דוד לוי:
כן, אנחנו מחזיקים פה בכל רגע נתון סדר גודל של 700 עובדים בכל המתחם הזה
דוד לוי:
 אם מתוכם צריכים עשרה לעבור מפעילות א' לפעילות ב' הם יעשו את זה
דוד לוי:
 כמובן, כמו שאמרתי, כל עוד אנחנו ממשיכים לעבוד בתיאום ומבינים מה הולך להיות בהמשך אנחנו נדאג להיערך
יצחק פינדרוס:
מה הערכת הזמן שלכם, כמה זמן לוקח מהרגע שדרכון מגיע לפה עד שהוא מגיע ללקוח בפועל?
דוד לוי:
למרות שההתחייבות היא ל-14 יום זה מתבצע תוך ימים בודדים
דוד לוי:
 המסירה הראשונה מתבצעת תוך פחות משבוע
דוד לוי:
 שוב, כמו שהבנתם, יש פרוצדורה, אם הלקוח לא נמצא, משאירים לו הודעה
יצחק פינדרוס:
לא, אני שואל מה הממוצע
דוד לוי:
פחות משבוע
קריאה:
למרות שההתחייבות היא ל-14 יום
יצחק פינדרוס:
עיקר הבעיות של אנשים, שראינו שם, שמתקשרים לקבל דרכון, שבאים לפה פיזית, אלה אנשים שחיכו שישה שבועות לדפוס של רשות האוכלוסין
דוד לוי:
בעיקרון זה רוב הבעיות
דוד לוי:
 נמצאת פה לידי לימור, לימור ניהלה אצלנו בעבר את מוקד השירות הטלפוני, היום היא למעשה פתחה אגף שירות שמטפל בכל סוגי הפניות של כל סוגי הלקוחות בחברה
דוד לוי:
 וכמו שתיארה לכם מישהי ברצפת אזור המיון קודם, הסיטואציה שלמישהו דחוף דרכון, הוא מתקשר למוקד פה, יש תהליך – תעדכני, לימור
מישאל וקנין:
לפני כן, לימור נכנסה לתפקיד שלא היה קיים בדואר
מישאל וקנין:
 זה תפקיד שהוא כמה חודשים, בעצם היא מנהלת מערך השירות או אגף השירות בדואר והראייה היא פעם ראשונה של כל נושא השירות מקצה לקצה, כמו שעושים בחברות עסקיות בהתייחסות לשירות לקוחות, מה שלא היה קיים בדואר
לימור בבאי:
אני אתחיל בזה שאנחנו עובדים בשיתוף פעולה עם רשות האוכלוסין, יש לנו צוות ייעודי במוקד השירות שעובד עם הצוות של רשות האוכלוסין, אנחנו מאוד מתואמים, ממש ברמה יומית
לימור בבאי:
      אנחנו מאוד רגישים לפניות של אזרחים, כשאזרח פונה אלינו למוקד ואומר שיש לו טיסה והדרכון שלו מתעכב, אז אנחנו קודם כל בודקים אצלנו בתוך הבית, ואם זה באמת נמצא פה ממש יורדים פיזית למטה, עם החבר'ה של המיון, כמו שביקרתם קודם, מאתרים את הדרכון ומתאמים איתו, או מסירה עם שליח, או שהוא מגיע לכאן לקחת, או שאם מישהו גר באזור קרוב ללקוח אז הוא לוקח את זה אליו
לימור בבאי:
 אליי הביתה באופן אישי באו כמה פעמים לקחת וגם לצוותים שלנו
יצחק פינדרוס:
יש פה משהו שהוא קצת לא מסתדר לי
יצחק פינדרוס:
 לפי מה שהבנו, הדואר מגיע לפה בשתיים בצהריים ועד שש בבוקר הוא אצל הדוור, מתי חלון הזמן שבן אדם מגיע לפה לקחת דרכון? בדיוק על אותן שעתיים?
לימור בבאי:
הוא יכול להגיע בלילה
לימור בבאי:
 אם נניח הלקוח התקשר יום קודם ואני מזהה בקשר עם רשות האוכלוסין שהשקים בדרך אלינו אז אני כבר מודיעה למיון שיאתרו את הדרכון: תחזיקו אותו, אל תוציאו אותו
יצחק פינדרוס:
 כי ניסיתי להבין איפה פרק הזמן הזה
עובדיה שגב:
הקובץ שמוזן במשרד הפנים מועבר קודם למשלוח עצמו הפיזי שמגיע הנה, קובץ שמועבר אלינו, אנחנו סורקים אותו, אנחנו כבר מקבלים את הממשקים למול משרד הפנים, אנחנו מחזירים, כמו שהסברנו, למעשה אנחנו כבר יודעים שבמערכות אצלנו הוא נמצא
עובדיה שגב:
 בפרק הזמן הזה זה פרק הזמן שהיא יכולה להגיד להם: יש לנו אותו פה, אנחנו מאתרים אותו
עובדיה שגב:
 הפרק הבא למעשה כבר כשהוא מגיע ליחידה ואומרים לו: תגיע ליחידה או שאנחנו ניגש אליך ונתאם מולך, אפילו תגיד איפה אתה נמצא ואנחנו נביא לך את זה
עובדיה שגב:
 עד כדי כך
עובדיה שגב:
 וזה קורה לא פעם אחת
יצחק פינדרוס:
אני יודע, גם את הדרכון שלי הוצאתי ככה
מאור אחיטוב:
יש עוד תכניות שעובדים עליהם, של מכונות חדשות
מאור אחיטוב:
 יש תכניות עתידיות, בטווח בינוני, לא בטווח קרוב, אנחנו בונים מכונות דפוס גדולות וחזקות שיכולות לתת לנו מענה שהדבר הזה ייפתר בתוך יום או יומיים
יצחק פינדרוס:
ואז יצטרך להיות מכרז ואז יילכו לבג"צ שהמכרז הוא לא חוקי ואז ייקח עוד שנה עד שייכנס המכרז של המכונה
מאור אחיטוב:
לא, כבר יש מכרז למכונות, זה אמור להיות באמצע השנה הבאה
משה ברעם:
תוך כמה זמן אתם מוציאים את הברקוד?
מאור אחיטוב:
מאיזה בחינה הברקוד?
משה ברעם:
בדואר כשיש ברקוד הוא יודע להגיד איפה זה נמצא
יצחק פינדרוס:
ברגע שהודפס
מאור אחיטוב:
כן, ברגע שהודפס, יוצא הקובץ
יצחק פינדרוס:
הוא לא יכול להוציא ברקוד לפני שהודפס
משה ברעם:
ואז מתי הוא מקבל את זה? זיו, מתי אתה מקבל את הברקוד?
זיו ברק:
את הברקוד אנחנו מקבלים הרבה פעמים עוד לפני שהשק הגיע לדואר
זיו ברק:
 גם הלקוח מקבל אותו לפני
זיו ברק:
 את הברקוד של מספר הפריט, מספר דבר הדואר, אנחנו קוראים אותו ברגע שהוא מגיע אלינו
זיו ברק:
 זה מספר המעקב
זיו ברק:
 הלקוח, עד כמה שאני יודע, ויש פה נציג משרד הפנים, מקבל את מספר המשלוח עוד לפני שבפועל השק עם הדואר הגיע אלינו
משה ברעם:
זאת אומרת אם אני מחפש עכשיו את זה, אתה יכול רק על ידי ברקוד לדעת?
זיו ברק:
קודם כל לפני שאנחנו מקבלים מספר דואר רשום, מספר מעקב, אנחנו לא יודעים כלום על דבר הדואר
זיו ברק:
 ברגע שאנחנו מקבלים את המספר אנחנו יכולים במערכת שלנו לדעת קודם כל האם דבר הדואר הגיע כבר לדואר
זיו ברק:
 אם הוא הגיע לדואר אנחנו יכולים, כמו שראיתם, להגיע ממש למטה, לחפש את הפריט, אם זה מקרה דחוף כמובן, זה לא שיטת עבודה שאנחנו נשלוף מתוך שקים דברי דואר
זיו ברק:
 ואז, כמו שהיה אפילו אתמול, אנחנו עוזרים, בחור שיש לו טיסה היום בלילה או משהו כזה
זיו ברק:
 בשאר המקרים בדרך כלל מהרגע שקיבלנו, תוך יומיים-שלושה, כמה ימים, זה יגיע אליו הביתה בדרך המלך
משה טור פז:
אני חייב לזוז אז אני אגיד כמה מילים ברשותכם
משה טור פז:
 אני בדרך לכנס אחר, היה לי מאוד חשוב להצטרף
משה טור פז:
 קודם כל אנחנו רואים פה איזה שהוא תוצר לוואי שרוב הציבור לא היה מודע לו, עד שפתאום הוא לא קיבל דרכון, של הקורונה
משה טור פז:
 עוד תוצר לוואי, יש הרבה כאלה
משה טור פז:
 אני בא מתחום החינוך, אז את תוצרי הלוואי של החינוך כבר כולם מכירים בהקשר של הפגיעות של הקורונה
משה טור פז:
 בסופו של דבר מאות אלפי ישראלים לא קיבלו שירות ולכן טוב עשתה הוועדה שנרתמה לעניין הזה ובאמת תודה לך, חבר הכנסת פינדרוס
משה טור פז:
      אנחנו רואים שוב את החיסרון של המנגנונים הממשלתיים, שבזמנים כתיקונם הכול עובד טוב, אנחנו מכירים את זה מעיריית ירושלים, ברגע שיש ירידה דרמטית או עלייה דרמטית כל המערכת לא יודעת מה לעשות
משה טור פז:
 הבעיה היא שכשיש ירידה דרמטית אותו כוח אדם, השאלה היא מה קורה איתו, וכשיש עלייה דרמטית אתה צריך יותר כי הוא לא יודע להתמודד עם עלייה כזו וזה אחד החסרונות של כוח האדם הממשלתי או של החברות הממשלתיות
משה טור פז:
      אני רוצה לומר לכם, למישאל ודוד, תודה על ההתגייסות שלכם למקום הזה, לדואר, באמת להיכנס עם כל הכוחות
משה טור פז:
 בזמן הקצר שאתם נמצאים פה רואים התחלה, או אפילו יותר מהתחלה, של שינוי בדואר
משה טור פז:
 אנחנו באנו לכאן ואנחנו כבר די מבינים, אנשי הוועדה, שהבעיות לא יהיו פה, כי כשיש לכם מערכת, ושוב, הבנו את האתגרים שלה, שעוסקת ב-300 מיליון פריטי דואר, אם היא תצטרך להתמודד עם עוד מיליון היא כנראה תדע לעשות את זה, בטח עם התהליכים שאתם מובילים פה
משה טור פז:
 אז תודה לכם
משה טור פז:
      אני חושב שאנחנו נצטרך לשים עין, כי אני חושב שכן עושים עבודה, אנחנו יודעים שעושים עבודה גם על חלקים אחרים של השרשרת, אבל שם יש אתגרים מסוג אחר
משה טור פז:
 שמענו אתגרי גיוס כוח אדם, אתגרי הדפסה, וגם כשאתה עושה את זה לא מובן מאליו שמערכת שעשתה משהו טוב עם 110,000 תדע לעשות את זה מצוין עם 220,000 או עם 300,000
משה טור פז:
 ייאמר לזכותו של השר הנכנס שהבולדוזריות של ההחלטות על איך סוגרים את הפער הזה הן ראויות ונכונות ועל זה אני רוצה להחמיא לו
משה טור פז:
      אני אומר כאן, באמת יש פה בעיניי סוג של הסתכלות שהיא נקודתית, אבל היא מעידה על הרבה דברים, על אתגרי השירות הממשלתי
משה טור פז:
 שוב, כמו שאמרתי, איך כשיש לו פיקים פתאום הוא מתמודד, מתגמש ומשתנה במהירות, זה אתגר מאוד מאוד גדול שאנחנו פוגשים אותו בהמון מערכות אחרות
משה טור פז:
 פגשנו אותו, חבר הכנסת פינדרוס ואני, בעיריית ירושלים וכנראה נמשיך לפגוש אותו גם במקומות נוספים
משה טור פז:
     אז תודה רבה לכם על כל העשייה ובואו נקווה שנצליח להביא שירות טוב יותר לאזרחי ישראל
משה טור פז:
 תודה רבה
יצחק פינדרוס:
יש עוד מישהו מהמשרדים? משרד התקשורת?
שמעון שוהם:
אין לנו יותר מדי מה, אנחנו מפקחים על הדואר
שמעון שוהם:
 רק אני אציין שלפני שלושה חודשים תיקנו את הרישיון של חברת הדואר וקבענו טיב שירות אחר, טיפה שונה ממה שהיה בעבר, אבל עדיין מה שאנחנו מזהים – אני טיפה קצת אצא החוצה מהדרכונים, תיקון טיב השירות בא כדי להתאים את העולם החדש לשוק הדואר
שמעון שוהם:
 כמו שדוד אמר בתחילת הדרך, יש ירידה מאוד מאוד גדולה של מכתבים, כל הפעילות עצמה יורדת ולכן טיב השירות שקבענו באמת מתאים את עצמו לפעילות הזו
שמעון שוהם:
 אין איזה תוחלת שדוור ייצא עם מכתב אחד כל יום, אז עדיף פשוט לצמצם את זה
שמעון שוהם:
      באופן עקרוני דרכונים זה דואר רשום ויש טיב שירות לדואר רשום
שמעון שוהם:
 מה שכן אנחנו יודעים, שהחברה עושה את המאמצים לתת שירות מיטבי יותר ממה שנקבע לה ברישיון
יצחק פינדרוס:
 יש עוד מישהו שרוצה להוסיף משהו? אוקיי
יצחק פינדרוס:
 קודם כל אני רוצה להודות, נתחיל עם מנהלת הוועדה, שבלוח זמנים מטורף שהיושב ראש נתן לה בהתראה קצרה היא ארגנה את הסיור הזה, ולדואר ישראל שנרתם מיד לסיור הזה ולעבודה הזאת
יצחק פינדרוס:
      אנחנו כולנו תוך כדי דיוני תקציב בכנסת, שר האוצר מופיע בוועדה בעוד שעה וחצי ואנחנו מנהלים ועדה בעוד איזה שעה בכנסת תוך כדי דיוני תקציב, אבל זה אחד הנושאים, כמו שאמר חבר הכנסת קינלי, של אתגרי הקורונה, אחד הנושאים, ואני מסכים עם מה שנאמר ממשרד התקשורת, אחד הנושאים המאוד מרכזיים כשאתה רואה את הגמישות בין שירות ממשלתי לשירות פרטי
יצחק פינדרוס:
 הגמישות הזאת מאוד קשה
יצחק פינדרוס:
 כשהכול עובד אז איכשהו שורדים, אני לא הייתי אומר כמו קינלי שזה עובד, שורדים, אבל כשיש איזה שהוא פיק או שינוי הכול קורס
יצחק פינדרוס:
 זה קרה לנו בדרכונים, זה קורה לנו במערכות אחרות, איך להתמודד
יצחק פינדרוס:
 אני חושב שזו עוד הוכחה שטוב עושה דואר ישראל שהיא מתחילה להתכוונן לכיוון איך מערכת פרטית עובדת
יצחק פינדרוס:
 אין לי ספק שזה ישנה וייתן הרבה, אנחנו רואים את זה ממערכות אחרות
יצחק פינדרוס:
      שתיים, הרושם שנוצר כאן בדיון זה שהדואר אכן ערוך לזה
יצחק פינדרוס:
 הפוך, זה יכול לתת דחיפה, זה יכול לתת עזרה ממחלקות אחרות, הוא יותר גמיש בגלל כל מה שעבר בשנה וחצי האחרונות על הדואר ואנחנו נמשיך לעקוב, גם עם רשות האוכלוסין
יצחק פינדרוס:
      תודה רבה לדואר ישראל על האירוח, תודה רבה לנציגי משרד התקשורת ורשות האוכלוסין ואנחנו נמשיך לעקוב אחרי הדבר הזה שמציק להרבה מאזרחי ישראל
יצחק פינדרוס:
בוקר טוב, אני מתכבד לפתוח את ישיבת הוועדה המיוחדת לפניות הציבור
יצחק פינדרוס:
 הנושא הוא חידוד הנהלים חוזר גם ללשכה רפואית חוזר מקופות חולים לילדים הזקוקים לסיוע בתקשורת
יצחק פינדרוס:
     אני אתחיל קודם לפני הפנייה, בדיונים הקודמים דיברנו על זה
יצחק פינדרוס:
 על ההתייחסות של ביטוח לאומי לחוות דעת שהתחילו קודם
יצחק פינדרוס:
 מה התייחסות שלהם
יצחק פינדרוס:
 אשמח לשמוע אחרי שגם נשמע את הפונה, אם יש לנו התקדמות בנושא הזה
יצחק פינדרוס:
 דיברנו על זה בישיבות הקודמות שינסו לראות איך להשתמש בחוות דעת
יצחק פינדרוס:
 מה אנחנו כן משתמשים, מה לא משתמשים, מה צריך ועד נפרדת, מה לא צריך ועדה נפרדת, מה צריך חוות דעת חדשה, ומה לא צריך חוות דעת חדשה
יצחק פינדרוס:
 אנחנו מתחילים עם הפונה
יצחק פינדרוס:
 מרדכי לפאיר
מרדכי עופר:
שלום וברכה ראשית אני רוצה להודות לרב פינדרוס, ולצוות המסור של הלשכה
מרדכי עופר:
 במיוחד לרב מילר שמלווה אותי בסיפור שעוד לא נגמר ואני מקווה שכאן הסיפור כבר יגמר
מרדכי עופר:
 גם לקופת חולים מאוחדת, במיוחד לרב חנוך זילברשלג שמאוד מאוד עזר לי
מרדכי עופר:
      אני אציג את עצמי
מרדכי עופר:
 שמי מרדכי לפאיר, אבא לשישה ילדים חמודים ביניהם תאומים בני שלוש ותשעה חודשים, עם קושי שפתי משמעותי
מרדכי עופר:
 בחודש נובמבר הילדים שלי עברו אבחון בקופה, אחרי המתנה גם כן ארוכה, שדיברו על זה הרבה בוועדה הקודמת
מרדכי עופר:
 והקלינאית אמרה לי במפורש שלדעתה יש זכאות לקצבה
מרדכי עופר:
 זה היה בחודש נובמבר, שהטופס הזה ממש, התהליך הזה, התחיל החוזר יצא, ביקשתי ממנה למלא את זה רק, היא אמרה לי תראה קיבלנו הנחיות לא למלא את זה עד אחרי לא רק התחלת טיפול, אלא אחרי השלמת סדרת טיפולים
מרדכי עופר:
 כך היא אמרה
מרדכי עופר:
 ביקשתי עוד פעם ועוד פעם והיא התעקשה שיש הנחיות מלמעלה, מהקלינאית המחוזית
מרדכי עופר:
 ניסיתי עוד ועוד וזה לא הלך
מרדכי עופר:
 הנושא גם היה פה בוועדה
מרדכי עופר:
      בעקבות זה הביטוח הלאומי ענו תשובה פה לוועדה
מרדכי עופר:
 הם אמרו דבר ראשון אין הנחיה כזו לא למלא את זה אחרי אבחון
מרדכי עופר:
 זה לא עזר, היא התעקשה עדיין, הקלינאית מחוזית של מאוחדת ולמעלה בקודש התעקשו שאין למלא את זה אחרי אבחון
מרדכי עופר:
 הביטוח לאומי אמרו לי אין שום בעיה - המטרה בכל התהליך הזה זה לעזור ולא להפריע ואם אין לך עכשיו את הטופס הזה פשוט תיגש בלי זה ותהיה וועדה והכל בסדר רגיל כמו שהיה פעם
מרדכי עופר:
      לא אהבתי את זה אבל לא הייתה ברירה אני חושב שיש פה אפליה מסוימת בגלל משהו לא הוגן אבל ניגשתי לוועדה שהייתה שבוע שעבר
מרדכי עופר:
 הילדים אובחנו כך בכל אופן לדעתי הם למרות שהרופא שם ממש ניסה לתפוס אותם כן מדברים, הוא פתאום יצא באמצע החוצה לראות אם אשתי מדברת איתו אבל זה בסדר גמור, למעשה אבחנו אכן ילדים עם קושי שפתי גדול
מרדכי עופר:
      וביום חמישי הביטוח לאומי שולח לי שבשביל להתקדם אז הם חייבים שאני אשלח להם, את מה? את הטופס המדובר, שהפכתי את כדור הארץ, חברי הוועדה פה יכולים להעיד על זה
מרדכי עופר:
 גם במשרד הבריאות זה היה בצמרת ובביטוח לאומי
מרדכי עופר:
 כל המנהלים הבכירים שכולם התעסקו וכולם בסוף הקלינאית התעקשה - אין מצב אני לא מאפשרת למלא את זה, ועכשיו הביטוח לאומי אומר לי בבקשה עכשיו אנחנו לא מתקדמים בלי למלא את הטופס
מרדכי עופר:
      אז כרגע אני בכל אופן נמצא בפני שוקת שבורה
מרדכי עופר:
 הנושא עכשיו שאני קצת למדתי אותו אני בטוח שם מכובדים פה מכירים אותו היטב
מרדכי עופר:
 בעצם אנחנו מדברים פה על פסיקה שנועדה לילדים עם קושי שפתי
מרדכי עופר:
 הפסיקה שהייתה לאחרונה כנראה כולם מכירים אותה ב-18 במאי 2021, קובעת שלמרות שהלשון המשתמעת בחוק זה בעצם ילד שלא מדבר בכלל, קובע השופט, ועדיין הכוונה לאלה שלא מדבר בכלל אלא ברגע שיש פער משמעותי לבני גילו
מרדכי עופר:
 אבל פער משמעותי - יש איזה פלפול משפטי שזו המסקנה, פער משמעותי
מרדכי עופר:
      לצורך זה בעצם הביטוח הלאומי ישבו באמת בצורה יוצאת מן הכלל וקבעו אי אפשר לקחת כל ילד ולבחון אותו יחסית ליום שלו
מרדכי עופר:
 אז קבעו שלושה מועדים שלפיהם בעצמך הבדיקה משתנה: בגיל שלוש, בגיל חמש, ובגיל שבע
מרדכי עופר:
 עכשיו ברגע שאתה לוקח את הילד ובוחן אותו בגיל שלוש הילד יכול להיות מאוד יהיה זכאי לקצבה בגלל שהוא, גם ההורים מתקשים להבין
מרדכי עופר:
 אם תבחן את הילד בעוד תשעה חודשים, כמו הילדים שלי, הילד כבר רק ההורים שלו מבינים אותו
מרדכי עופר:
 הילד ירד בנקודה, וברגע שהוא ירד בנקודה הוא כבר לא זכאי לקצבה
מרדכי עופר:
 וזה יוצר חוסר שוויון מאוד מאוד גדול בין הורה שגר בקרית ארבע או בסכנין או בהרבה מקומות שלוקח שם, על פי נתונים שבדקתי באתר של משרד הבריאות ארבעה חודשים, ארבעה חודשים לוקח שם
מרדכי עופר:
 אתה גומר סיפור
יצחק פינדרוס:
ארבעה חודשים זה במקרה הטוב
מרדכי עופר:
זה קורה בסכנין ובקרית ארבע בלי שיהיה ימין ושמאל
מרדכי עופר:
 ואם אתה גר באשקלון על פי נתוני משרד הבריאות, לוקח לך שנה
מרדכי עופר:
 ואם אתה גר בבני ברק, לוקח לך, כל מקום דובר פה
מרדכי עופר:
 המצב היום לא טוב, השתפר אבל כרגע הוא לא טוב
מרדכי עופר:
 אם אתה דורש מילד שימלאו את הטופס הזה רק אחרי הכרה טובה שלו על ידי הבדיקה בעצם טיפול
מרדכי עופר:
 אתה לוקח את הילד ואומר בבקשה בוא נבחן אותך בעוד חמישה חודשים
מרדכי עופר:
 כל אחד יכול לחשוב מה היה קורה אם היו בודקים את מענקי הקורונה - אין בעיה נשלם רטרואקטיבי אבל נבדוק אותך לשנת 2022 - לא רלוונטי
מרדכי עופר:
     אותו דבר, אתה לוקח ילד, וילדים מאבדים את הזכאות שלהם בצורה חד משמעית
מרדכי עופר:
 כי החוק עצמו, אני למדתי את הפסיקה הזו מאוד טוב
מרדכי עופר:
 ביטוח לאומי יודע שהילד מתקדם, הוא יודע שבעוד 8 ,10 חודשים יתכן שהוא לא יהיה זכאי לקצבה אבל הוא נותן כי זה הגדרות
מרדכי עופר:
 הוא נותן לפעמים לשנה, לפעמים לשנתיים
מרדכי עופר:
 עכשיו ברגע שזה אתה לוקח את זה ולא מוכן שימלאו עד אחרי אבחון יש כאן חוסר שוויון גדול, ודורש בעצם מההורים - לכו עכשיו לטיפול פרטי
מרדכי עופר:
 אני משלם 400 שקל פרטי על הבן מחוסר ברירה
מרדכי עופר:
 דבר אחד
מרדכי עופר:
      דבר שני, שלבוא ולהגיד חייבים את הטופס הזה ובלעדיו אין על מה לדבר
מרדכי עופר:
 א' זה לא הוגן, וגם הביטוח לאומי עצמו, הגב' לודלמילה אליאסיאן, כתבה במפורש
מרדכי עופר:
 הטופס הזה נועד לעזור ולא להפריע
מרדכי עופר:
 אני חושב, אני הקטן, יושבים פה אנשים מכובדים, אני חושב שיש כאן משהו לא חוקי
מרדכי עופר:
 אני לא מזמן עברתי תאונת דרכים קשה, ריסקתי את הברך, אז העורך דין אמר לי בהתחלה תדע שיכול להיות שבית משפט ימנה הרבה ממונים
מרדכי עופר:
 ממונה אחד הוא ודאי לא ימנה מי? זה שניתח אותך
מרדכי עופר:
 החוק לא מתיר שהממונה יהיה בעצם זה שטיפל בך
מרדכי עופר:
 למה? כי הוא יגיד המצב מעולה, אני הרי טיפלתי
מרדכי עופר:
 אם אתה דורש שקלינאית תמלא את זה אחרי טיפול, אתה בעצם לוקח עכשיו ומציג את הקלינאית שהיא צריכה לבוא ולומר לא הצלחתי בטיפול
מרדכי עופר:
      אז אם הורה בוחר ללכת על המסלול הזה בסדר
מרדכי עופר:
 הפתרון לזה הוא שיהיה כתוב בחוזר החדש, קראתי אותו לעומק, לא מופיע העניין הזה למרות שינויים טובים שנעשו בו
מרדכי עופר:
 צריך לכתוב בו מפורש: אחד, את העניין הזה שניתן למלא את הטופס הזה אחרי אבחון וזה יאפשר בעצם, קלינאית בזמן של הטיפול היא ניטרלית
מרדכי עופר:
 אחרי הטיפול היא כבר לא ניטרלית
מרדכי עופר:
   דבר שני, מופיע שם משפט בעמוד 3, שצריך להביא בשביל המסמכים המחייבים, דוח עדכני מקלינאית כולל אבחון, משמע שצריך גם אבחון וגם דוח טיפול
מרדכי עופר:
 אנחנו מדברים פה על מצב שבים רבים מהילדים אין להם דוח טיפול
מרדכי עופר:
 דרך אגב, הרבה קלינאיות בכלל לא מקבלות לפני גיל 3, אז ככה אנחנו גם יוצרים בעצם מצב שצריך שיהיה כתוב במפורש בחוזר - שניתן להביא גם רק עם אבחון ולא דוח טיפול
מרדכי עופר:
 בעמוד ארבע מופיע לנו לצורך מילוי נדרשת הכרות מעמיקה עם הילד
מרדכי עופר:
 ופה בעצם הגיעה טעות, לחשוב שצריך סדרת טיפולים, שזה הביטוח לאומי אומר מפורש לא ככה
מרדכי עופר:
 ולכן צריך שיהיה כתוב מפורש שניתן למלא אחרי אבחון
מרדכי עופר:
     מה קורה עם האבחון לא מצליח שלושת רבעי שעה, הילד ביישן ושותק
מרדכי עופר:
 צריך לקחת בחשבון שהתחליף לזה הוא שהילד ילך לוועדה
מרדכי עופר:
 אני הייתי בוועדה עם הילדים, אני רוצה לומר לכם שהילדים, אולי אתם בוודאי מבינים
מרדכי עופר:
 שילד שהוא יושב מול שני אנשים קשוחים בבית משפט פחות יזרום מאשר שהוא יושב עם קלינאית עם משחקים בחדר
מרדכי עופר:
 לכן ילד ששלושת רבעי השעה לא הצליחו לאבחן אותו, ודאי וודאי שהאבחון הכי טוב שיגיע לוועדה, הקלינאית מגיעה יותר
מרדכי עופר:
     בנוסף אחרי זה הוועדה עוברת על הדוחות, אם היא תראה שאכן לא נראה לה שהקלינאית הגיעה להתרשמות מלאה יש לה הזכות לקרוא לילד בוועדה
מרדכי עופר:
 אבל הבסיס יהיה כתוב במפורש: אחד, אפשר למלא אחרי אבחון
מרדכי עופר:
 שתיים, במסמכים שצריך לצרף לא צריך לצרף דוח טיפול, אלא מספיק לצרף אבחון
מרדכי עופר:
 והדבר אחד מהחשובים - לא חובה ללכת על התהליך הזה
מרדכי עופר:
 אם אתה לוקח את החובה הזו אתה יוצר דבר שבעצם חוסר שוויון מאוד מאוד גדול והנה אני הדוגמא, שאני אשמח מאוד אם היום אנחנו נסיים כבר את הסיפור
מרדכי עופר:
 והביטוח לאומי שבא ואמר אתה לא צריך להביא את הטופס המדובר - יודע על זה
מרדכי עופר:
 אני בטוח שנשמע כאן הרבה
מרדכי עופר:
 אני יכול לומר לכם שיש לי פה סדרה של מיילים
מרדכי עופר:
 שפעם אחר פעם זה עלה לדרגים הגבוהים ביותר וכולם התעקשו שיש הנחיה כזו
מרדכי עופר:
 אז אם אכן אין הנחיה כזו אז נשמח שהדברים יהיה כתובים במפורש ושוב אני באמת מודה מאוד מאוד גם לרב פינדרוס
יצחק פינדרוס:
בעצם מה שאני מנסה להבין, בקצרה, ממה שאתה מעלה כרגע אתה אומר דבר והיפוכו
יצחק פינדרוס:
 כלומר לא צריך את האבחון, ואז אם לא צריך את האבחון אז מה איכפת לך שהיא לא ממלאה
יצחק פינדרוס:
 בסוף אתה לא צריך את זה
מרדכי עופר:
מה זה לא צריך?
יצחק פינדרוס:
ביטוח לאומי אומר אני לא צריך את זה
מרדכי עופר:
אני רוצה לחדד
מרדכי עופר:
 בתהליך גם של הרפורמה בעצם גם בתהליך האופטימלי שיהיה אנחנו מדברים על תהליך של תביעה לאבחון ואחר כך כמה חודשים טיפול
מרדכי עופר:
 בהתחלה ההנחיה שבכל אופן היא ירדה מלמעלה הייתה לתת את הטופס רק אחרי טיפול
יצחק פינדרוס:
רגע אני לא שואל על ההנחיה אלא אני מנסה לחדד כדי להבין: אם ביטוח לאומי לא דורש ממך, את הטופס והאבחון של הקלינאית תקשורת
יצחק פינדרוס:
 הוא לא דורש את זה ממך כי הוא אומר שזה לא תנאי
מרדכי עופר:
זה במכתב אבל בשטח זה עובד שונה
מרדכי עופר:
 במכתב ששלחה לי הגב' לודמילה אליאסיאן היא כותבת מפורש, לא צריך
מרדכי עופר:
 על מנת להקל בבירוקרטיה חשוב לציין שמטרת החוזר היא להקל
מרדכי עופר:
 בכל מקרה לא צריך להביא את הטופס, ניתן להגיש תביעה ללא
מרדכי עופר:
 אבל אני קיבלתי מכתב שכן דרשו את זה
מרדכי עופר:
 אז צריך שתהיה הנחיה ברורה שכתוב שלא צריך
יצחק פינדרוס:
תודה, הבנתי
יצחק פינדרוס:
 יש פה עוד פונה? עידו פורנברג? בבקשה
יצחק פינדרוס:
 תנסה לראות אם יש לך משהו להוסיף לזה
עידו פורנברג:
אני מדבר כללי אז אפשר
עידו פורנברג:
 ראשית כל נודה ליושב ראש הוועדה ח"כ יצחק פינדרוס
יצחק פינדרוס:
זה החלק הכי קל לקצר
עידו פורנברג:
נודה לו, למנהלת הועדה ולכולם
עידו פורנברג:
 אני כבר אחרי כל הסיפורים של הרב שדיבר לפני, כולל להגיע לבית הדין לעבודה, כולל ועדה רפואית, ערעורים והכול כולל הכול
עידו פורנברג:
 אז אני אגיד רק בכללי
עידו פורנברג:
 על פי תקנות הביטוח הלאומי, תש"ע 2010, פריט 3 לתוספת השניה
עידו פורנברג:
 כתוב כזה דבר: "ילד הזקוק לסיוע בתקשורת הינו ילד שמלאו לו שלוש שנים הזקוק לסיוע בכל הקשור לתקשורת עם הזולת בשל העדר מוחלט של יכולת תקשורת מילולית המקובלת בקרב בני גילו"
עידו פורנברג:
 התוספת שכתוב פה, מה זה מי שסובל מליקויי תקשורת הוא בהיעדר מוחלט של תקשורת ביחס לבני גילו
עידו פורנברג:
 איך שאני מבין פרשנות של אדם פשוט לא משפטן, ילד שהולך קלינאית תקשורת ביחד לבני גילו הוא סובל מהיעדר מוחלט של יכולת לתקשר עם הסובבים אותו, ואני אפרט יותר
עידו פורנברג:
      ברור לכולם, שאחד שנכה גפיים בין אם יש לו כבר רגל תותבת ובין אם לא - הוא זכאי לקצבת גמלת נכה ובצדק, כי מגיע לו
עידו פורנברג:
 למה? כי הוא באמת מוגבל ונכה
עידו פורנברג:
 אבל אף אחד לא דורש ממנו חוץ מהדבר הזה להיות גם חולה לב, בשל הקצבת נכות
עידו פורנברג:
 למה? מספיק כבר הדבר הזה והוא כבר זכאי
עידו פורנברג:
 לעומת זאת, אחרי הדוח פה, של מה שצריך למלא בשביל הביטוח הלאומי לקלינאות תקשורת, לפי איך שאני אז ביררתי ברמת גן ובבני ברק זה נותן רק 4 נקודות
עידו פורנברג:
 זאת אומרת בשביל להתחיל לקבל סיוע לקצבה צריך חמש נקודות